კენაის მთები

კენაის მთები (დენა'ინა. Yaghanen Dghili) — ქედი ალასკაში, აშშ-ში. იგი კენაის ნახევარკუნძულის უკიდურესი სამხრეთ ნაწილიდან ჩუგაჩის მთებამდე, 192 კმ-ზეა გადაჭიმული. საშუალო სიმაღლე 900 მ-დან 1,5 კმ-მდე მერყეობს.

ჰარდინგისა და სარგენტის ყინულის ველები, ისევე როგორც მათგან წარმოშობილი არაერთი მყინვარი, კენაის მთებში მდებარეობს. აგრეთვე, ქედიდან სათავეს იღებს მდინარე კენაი და რაშენ-რივერი, რომლებიც დიდ როლს ასრულებენ თევზის მრეწველობაში.

დენა'ინას ენაზე მთას ჰქვია Yaghanen Dghili, რაც ნიშნავს „კარგი მიწის მთებს“. ტოპონიმი „კენაი“ პირველად შემოიღო კონსტანტინ გრეუინგკმა 1849 წელს.

სქოლიო

კატეგორია:ალასკის ქედები